Upravno vijeće Javne ustanova „Park prirode Velebit“, Kaniža Gospićka 4b, Gospić, temeljem članka 134. stavka 1. točke 6 i članka 135. Zakona o zaštiti prirode (Narodne novine br. 80/13, 15/18 i 14/19), članaka od 39. do 43. Zakona o ustanovama (Narodne novine br. 76/93, 29/97, 47/99 i 35/08), članka 14. stavka 1. točke 6., članka 26. i članka 27. Statuta Javne ustanove „Park prirode Velebit“ i Odluke Upravnog vijeća KLASA: 023-01/19-01/10 URBROJ: 2125/17-01-19-03 od 22. srpnja 2019. godine, raspisuje

**JAVNI NATJEČAJ**

za imenovanje ravnatelja/ice Javne ustanove „Park prirode Velebit

**Uvjeti:**

- završen preddiplomski i diplomski sveučilišni studij ili integrirani preddiplomski i diplomski

 sveučilišni studij ili specijalistički diplomski stručni studij prirodnog, biotehničkog,

 biomedicinskog, tehničkog ili društvenog usmjerenja, odnosno visoka stručna sprema prema

 ranijim propisima

-najmanje pet (5) godina radnog iskustva u struci

Ravnatelj/ica se imenuje na mandatno razdoblje od četiri godine.

**Uz prijavu je potrebno priložiti:**

– životopis s podacima o školovanju i radnom iskustvu

– presliku diplome o stečenoj stručnoj spremi

– presliku domovnice ili osobne iskaznice

– dokaz o radnom iskustvu (elektronički zapis, odnosno potvrda s podacima evidentiranim u

 bazi podataka Hrvatskog zavoda za mirovinsko osiguranje)

–uvjerenje da se protiv kandidata ne vodi istražni ili kazneni postupak, ne stariju od 6 mjeseci

 od dana objave natječaja u Narodnim novinama

- koncepciju rada i razvoja Javne ustanove „Park prirode Velebit“

Na javni natječaj mogu se javiti osobe oba spola, pod ravnopravnim uvjetima, a izrazi koje se u ovom natječaju koriste u muškom rodu upotrijebljeni su neutralno i odnose se na muške i ženske osobe.

Osobe koje prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu potrebnu dokumentaciju prema posebnom zakonu.

Kandidat koji može ostvariti pravo prednosti kod zapošljavanja u javnoj ustanovi sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“, broj 121/2017), članku 48. f Zakona o zaštiti vojnih i civilnih invalida rata („Narodne novine“, br. 33/92, 57/92, 77/92, 27/93, 58/93, 2/94, 76/94, 108/95, 108/96, 82/01 i 103/03 i 148/13), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“, br. 157/13, 152/14 i 39/18) dužan se u prijavi na javni natječaj pozvati na to pravo te ima prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužan je priložiti, osim dokaza o ispunjavanju traženih uvjeta i sve potrebne dokaze dostupne na poveznici Ministarstva hrvatskih branitelja: <https://branitelji.gov.hr/zaposljavanje-843/843> .

Kandidat koji/a se poziva na pravo prednosti pri zapošljavanju u skladu s člankom 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužan je, osim dokaza o ispunjavanju traženih uvjeta, priložiti i dokaz o utvrđenom statusu osobe s invaliditetom.

Prijavom na natječaj kandidat daje privolu za prikupljanje i obradu osobnih podataka navedenih u prijavi na natječaj, kao i dokumentacije dostavljene prijavom u svrhu odabira kandidata i privolu na dostavu obavijesti o rezultatima natječaja koja se dostavlja kandidatima, a uključuje ime i prezime kandidata i struku.

Prikupljani osobni podaci obrađivati će se u skladu s važećim propisima, odnosno Općom uredbom o zaštiti podataka od 27. travnja 2016. između Europskog parlamenta i Vijeća Europske unije, te Zakonom o provedbi Opće uredbe o zaštiti podataka (NN 42/18).

Natječaj za imenovanje ravnatelja/ravnateljice Javne ustanove „Park prirode Velebit“ provodi Povjerenstvo koje imenuje ministar zaštite okoliša i energetike.

Povjerenstvo za provedbu natječaja utvrđuje listu kandidata/kinja koji ispunjavaju formalne uvjete iz natječaja te provodi razgovor (intervju) radi utvrđivanja njihovih stručnih znanja, sposobnosti i vještina i ocjene koncepcije rada i razvoja Javne ustanove „Park prirode Velebit“.

Na temelju rezultata provedenog razgovora (intervjua) Povjerenstvo će predložiti ministru zaštite okoliša i energetike kandidata/tkinju za imenovanje.

Prijave s dokazima o ispunjavanju uvjeta iz natječaja podnose se osobno ili poštom preporučeno u roku od **8 dana** od dana objave natječaja u Narodnim novinama na adresu Javna ustanova „Park prirode Velebit“, Kaniža Gospićka 4b, 53000 Gospić, s naznakom: „**Ne otvaraj – natječaj za ravnatelja/ ice Ustanove“.**

Nepotpune i nepravodobne prijave neće se razmatrati. Osoba koja ne podnese pravovremenu i/ili urednu prijavu ili za koju se utvrdi da ne ispunjava formalne uvjete iz natječaja, ne smatra se kandidatom prijavljenim na natječaj. Urednom prijavom smatra se prijava koja sadrži sve podatke i priloge navedene u natječaju.

Ako se na raspisani natječaj nitko ne prijavi ili nitko od prijavljenih kandidata ne bude izabran, natječaj će se ponoviti.

Kandidati se obavještavaju o izboru, odnosno imenovanju najkasnije u roku od 45 dana od dana isteka roka za podnošenje prijava.

KLASA: 023-01/19-01/10

URBROJ: 2125/17-01-19-04

Javna ustanova „Park prirode Velebit“